CELEX: C2006/108/02
Language: lv
Date: 2006-05-06 00:00:00
Title: Lieta C-74/06: Prasība, kas celta  2006. gada 8. februārī  — Eiropas Kopienu Komisija pret Grieķijas Republiku

6.5.2006   
            
            
               LV
            
            
               Eiropas Savienības Oficiālais Vēstnesis
            
            
               C 108/2
            
         Prasība, kas celta 2006. gada 8. februārī — Eiropas Kopienu Komisija pret Grieķijas Republiku
   (Lieta C-74/06)
   (2006/C 108/02)
   Tiesvedības valoda — grieķu
   Lietas dalībnieki
   
      Prasītāja: Eiropas Kopienu Komisija (pārstāvis — D. Triantafyllou)
   
      Atbildētāja: Grieķijas Republika
   Prasītājas prasījumi:
   
               —
            
            
               atzīt, ka, piemērojamās nodokļu likmes noteikšanas nolūkos piemērojot lietotiem transportlīdzekļiem, kas Grieķijas teritorijā ievesti no citas dalībvalsts, tikai un vienīgi tādu amortizācijas kritēriju, kas balstīts tikai uz transportlīdzekļa vecumu, un saskaņā ar kuru sešus līdz divpadsmit mēnešus vecām automašīnām ir pieļaujams samazinājums 7 % apmērā un automašīnām, kuru vecums ir viens gads — samazinājums 14 % apmērā, — kas negarantē, ka maksājamais nodoklis (kaut vai tikai atsevišķos gadījumos) nepārsniedz atlikušā nodokļa summu, kas ietverts attiecīgajā valstī jau reģistrēto šī paša veida lietoto automašīnu vērtībā, pie tam amortizācijas aprēķināšanas bāze nav tikusi darīta zināma sabiedrībai un ekspertu veiktā automašīnu pārbaude ir pakļauta administratīva nodokļa samaksai EUR 300 apmērā, Grieķijas Republika nav izpildījusi pienākumus, kas tai uzlikti ar EKL 90. pantu;
            
         
               —
            
            
               piespriest Grieķijas Republikai atlīdzināt tiesāšanās izdevumus.
            
         Pamati un galvenie argumenti
   
               1.
            
            
               Fiksētā amortizācijas skala, kuru Grieķijas Republika piemēro ievestajiem lietotajiem transportlīdzekļiem, ar judikatūrā noteikto precizitāti neatspoguļo to reālo amortizāciju un līdz ar to negarantē, ka par to reģistrāciju maksājamais nodoklis, kaut vai tikai atsevišķos gadījumos, nepārsniedz atlikušā nodokļa summu, kas ietverts Grieķijā jau reģistrēto šī paša veida lietoto automašīnu vērtībā.
            
         
               2.
            
            
               Procedūra apelāciju komisijā nav pietiekama, lai novērstu šīs pamatsistēmas nepilnības; šī sistēma paredz, ka iepriekš tiek samaksāts ievērojama apmēra administratīvs nodoklis, kam ir atturošs raksturs, un tās ietvaros netiek publicēti kritēriji, kas ir jāņem vērā lietoto transportlīdzekļu vērtības noteikšanai, kā rezultātā šī procedūra ir neefektīva.